钦定古今图书集成/明伦汇编/氏族典/第443卷 > 《廖用贤尚友录》 > 耿如杞
## 钦定古今图书集成/明伦汇编/氏族典/第443卷 > 《廖用贤尚友录》 > 耿如杞

按《明外史耿如杞传》：“如杞，字楚材，馆陶人。万历四十
四年进士。除户部主事。以才历职方郎中，出为陕西
参议，迁遵化兵备副使。巡抚刘诏悬魏忠贤画像于
行署，率文武将吏五拜三叩首，如杞半揖而出。忠贤
令诏劾之，逮下狱，论死。庄烈帝即位，廷臣讼其冤，立
赦，复故官。擢右佥都御史，巡抚山东。会京师戒严，急”
率总兵官张鸿功入卫。既抵都，下兵部令守通州，明
日调昌平，又明日调良乡。汛地屡更，军三日不得饷，
掠民间，噪而归。如杞、鸿功并下诏狱，论死。四年斩西
市。子章光，进士，尚宝卿。

廖用贤《尚友录》。